Roésin

In picard, in dit: roésin, rojin, roujin, rosin, érouésin

Ch' roésin ch'est ech frut deul vingne o vène (Vitis). Ech rojin deul vingne tchultivée Vitis vinifera ch'est un des fruits l'pus tchultivé dins ch' monne. Il s' présinte conme des greuilles composées aveuc granmint d' grains. 

O fait du vin aveuc sin jus férminté ( rojin d' cuve ), mais i s' minje étou conme frut, qui fuche frais ( roujin d' tabe ) o qui fuche sé ( roujin sé ).

Chés princhipales éspèches tchultivées sont :

 Vitis vinifera, éq vient d'Urope du sud-est et du Proche-Oryint et Caucase.
 Vitis labrusca, originaire deul Anmérike du Nord. Ch' est surtout du rojin d' tabe.

 Chés blanks roésins 

 In juilet et pi eut :  Madeleine-Angevine-Oberlin et pi Jaoumet. 
 d'eut à novimbe :  Chasselas , l'Admirable de Courtiller, ech Servant . 
 Apré in o : ech Dattier de Beyrouth , l'Italia o  Blank Idéal , ch' Muscat d'Alexandrie , ech Blank Danlas et pi ech Blank Datal, 
 Chés rojins tardifs conme ch' Gros Vert  

Ch' pus arlonmé des blanks roésins ch'est ech Chasselas doré aveuc ène apélacion d'orégine =  Chasselas éd Moissac.

 Chés nouérs érouésins 

 début aout à début séctimbe : ch' Cardinal , ch' Lival. 
 fin eut à début octobe :  l'Alphonse Lavallée 
 Parmi chés rojins tardifs, il y o ch' Ribol noér et pi ch' Muscat d' Hambourq.

 Roésins éd diverses éspèches 

Il y o des chintaines d'éspèches. Il y o des cépaches éd cuve, blanks o rouches, et pi chés cépaches éd tabe.

catégorie:fruts